
Dorel Vișan: Omul nu se poate forma și 
desăvârși fără Dumnezeu. fbisericaazi 


Cm 


È) TRINITASTV 


Dorel Vişan 


Dezmăţ ezoterist la Trinitas TV, cu Dorel Vişan în rolul 
principal: ”Noi nici nu cunoaştem viaţa lui Iisus de la 12 ani 


până la 30. A fost scoasă din Evanghelie.” 


La doar câteva săptămâni de la conferinţa Holistic Fest Sibiu, care a 
stârnit revolta credincioşilor din toată ţara, prin promovarea unor 
învățături străine de Biserica Ortodoxă, (credinţa în reîncarnare, 
„beneficiile” meditaţiei yoghine, teorii privind modificarea Evangheliei 
prin omisiunea unor părți referitoare la viaţa Mântuitorului şi alte 
enormităţi de acest fel), pe pagina de facebook a Trinitas TV a fost 
redifuzată, pe 8 ianuarie 2024, emisiunea „Biserica Azi. România lui Dorel 
Vişan”(2), realizată în decembrie 2022 şi moderată de Cristian Gava. lată 
mai jos câteva din afirmaţiile scandaloase ale maestrului Vişan, reluate 


pentru al doilea an consecutiv, ca să le intre bine în cap românilor: 


„Este un sistem de viaţă care nu aparţine Occidentului, aparţine 
lumii asiatice. Ei consideră omul ca ființă energetică, aşa cum e şi 
Dumnezeu. Pe noi ne-a dus în eroare vorba asta, că omul a fost făcut 
de Dumnezeu, după chip şi asemănare. Şi atunci am crezut că 
Dumnezeu este aşa cum suntem noi. Nu! Asemănarea noastră cu 


Dumnezeu nu este fizică, este energetică!” 


„De altfel, noi nici nu cunoaştem viaţa lui Iisus de la 12 ani, până la 
30. Sunt documente, eu am văzut niște documente despre viaţa lui 


lisus. Ea a fost scoasă din Evanghelie, ca şi anumite lucruri care n- 


au convenit unora.” 


Părintele Ioan Istrati sancţionează 
drastic derapajele eretice propagate 
de Dorel Vişan la televiziunea 
Patriarhiei Române: 


Recent, un actor talentat, inspirat mai ales în rolurile păşuniste, şi 
specializat mai nou în religie, ascultat de sfertodocţi cu sfinţenie, a debitat 
nişte erezii periculoase la o televiziune ortodoxă, în prezenţa unui 


prezentator neştiutor, ca să eufemizez. 


E un trend astăzi să amesteci sincretic creștinism, ezoterism, orientalisme 


de ferentari, glosolalie de chioşc, Steiner şi ocultism, yoga şi păgânism şi s- 


o faci pe-a deşteptul, deşi puţi de prost. Nu e ceva nou. 


Mai grav este faptul că se atentează la divinitatea Mântuitorului Iisus 
Hristos, un demers arian care încearcă să-L transforme în ideal, erou, om 
deplin, model moral, dar Ii neagă dumnezeirea, şi implicit mântuirea 


lumii. 


Cea mai mare noutate a istoriei, Întruparea lui Dumnezeu, e şi cea mai 
mare rană a dracilor, durerea supremă a iadului, nimicnicia morții, 


ridicolul răului. 


Arie, un preot alexandrin, raţionalist, găunos şi gnostic, a iterat această 
monstruozitate: lisus n-a fost Dumnezeu adevărat. De aici inutilitatea 


demersului Lui salvator, absenţa mântuirii şi domnia răului. 
Toate ereziile sunt de fapt nişte arianisme mascate. 


Ebionismul spunea că Iisus era doar un evreu reformator. Apolinarismul îl 


lipsea pe Iisus de umanitate deplină şi Dumnezeire deplină. 


Dochetismul îl considera un spectru fără materialitate. Monofizismul îi 


înghiţea umanitatea în divinitate. Monotelismul îi lua voința umană. 
Catolicismul îl alungă in cer şi îi pune un înlocuitor imperialist penibil. 


Protestantismul îi neagă prezenţa în istorie, îi desfiinţează Tradiţia 


Duhului, îi anulează preoţia şi omoară libertatea omului. 


Sectele desfiinţează unirea omului cu Dumnezeu în Biserică în favoarea 
unei devoţiuni individualiste şi unei mântuiri obligatorii obţinute prin 


acceptare fără schimbare şi prin zeciuială. 


Arianismul e mama ereziilor, urletul mai asurzitor decât cerurile al satanei 
care a pierdut încuietorile iadului prin Hristos Dumnezeu şi Om, înviat 


din morți. 


De aceea orice inept cu ifose ezoterice, care pune la îndoială dogma 


revelată a Dumnezeirii şi Umanității depline a lui Hristos este de la 


diavolul. 

Cei care l-au ascultat şi aprobat trebuie să se spovedească, să primească 
un canon de pocăință, să cerceteze adevărul creştinismului, căci nu sunt 
departe de apostazie. Adică de lepădare de Dumnezeu şi de parteneriat 


veşnic cu demonul. 


Cam atât. 


Ca Tommy Florin 
Qhara 
onale 


Facebook Watch 


Sistemul vrea să ne reducă la tăcere! Sprijiniți 
OrtodoxINFO! 


Ne străduim să menţinem viu acest site și să vă punem 
la dispoziție informaţii care să facă lumină în provocările 
pe care le trăim. Activitatea independentă a 
OrtodoxINFO funcționează strict cu ajutorul cititorilor, 
din acest motiv vă cerem acum ajutorul. Ne puteți 
sprijini printr-o donaţie bancară sau prin PayPal, 
completând formularul de mai jos. 


DONAȚIE LUNARĂ DOAR ACUM 


€5 €10 €20 Altă sumă 


Mulţumim celor care ne-au ajutat până acum! 


Un comentariu 


Apa trece, pietrele rămân 
13 ianuarie 2024 la 14:13 


Mă bucur că a luat atitudine un cleric. Actorul Dorel 
Vişan nu trebuia invitat la Trinitas. În ce scop a fost 
invitat? Nu cred că organizatorii emisiunii nu ştiau ce 
convingeri are. Postul de Televiziune „Trinitas” ar trebui 
să-şi ceară scuze de la telespectatori pentru gafa uriaşă 
comisă. Actorii trebuie să ne înveţe Ortodoxia? 


Cred că Dorel Vişan are nişte complexe, de fapt, şi vrea 
să iasă cumva în evidenţă ca să i se dea atenţie. Din 
culisele masoneriei a prins ideea că, dacă va contribui la 
impunerea ecumenismului, va fi ajutat să beneficieze în 
continuare de atenţie. Altminteri, îşi vedea de yoga lui cu 
discreţie. Dar poate că Dumnezeu a îngăduit aşa ca să-l 
salveze şi pe el din rătăcire. 


La spovedanie, domnule Dorel Vişan! Nu veţi mai trăi cât 
aţi trăit şi veţi da ochii cu Hristos pe Care nu-L puteţi 
impresiona aşa de uşor cum credeţi. Scopul vieţuirii 
creştine este dobândirea Duhului Sfânt. Ce duhuri v-au 
inspirat să spuneţi atâtea erezii? În slujba cui vă puneţi 
talanţii primiţi de la Dumnezeu? 


